DĖL LĖŠŲ SKYRIMO IŠ KOMUNALINIO ŪKIO IR TURTO PROGRAMOS DAUGIABUČIŲ NAMŲ SAVININKŲ RĖMIMO PROGRAMOS ĮGYVENDINIMO PRIEMONEI

2020 m. liepos 17 d. Nr. DĮV-678

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Daugiabučių namų savininkų rėmimo programos nuostatų, patvirtintų Šilalės rajono savivaldybės tarybos 2010 m. balandžio 29 d. sprendimu Nr. T1-123 ,,Dėl Daugiabučių namų savininkų rėmimo programos tvirtinimo“, 9 punktu, atsižvelgdamas į Daugiabučių namų savininkų rėmimo programos lėšų skirstymo komisijos 2020 m. liepos 16 d. posėdžio protokolą Nr. 2:

1. S k i r i u iš Komunalinio ūkio ir turto programos (11) Daugiabučių namų savininkų rėmimo programos įgyvendinimo priemonei (11.01.05.04) 7000 (septynis tūkstančius) eurų Programos vykdytojams:

 1. 1. Laisvės g. 3, Laukuvos mstl., Šilalės r., daugiabučio namo savininkams, kurie sudarę jungtinės veiklos sutartį – 650,00 Eur (šešis šimtus penkiasdešimt eurų), namo cokolio konstrukcijos defektų pašalinimo darbų išlaidų daliai padengti;

 1. 2. Surplio g. 23, Jucaičių k., Šilalės kaimiškoji sen., Šilalės r., daugiabučio namo savininkams, kurie sudarę jungtinės veiklos sutartį – 2400,00 Eur (du tūkstančius keturis šimtus eurų), namo laiptinės remonto darbų ir įėjimo į namą laiptų remonto darbų išlaidų daliai padengti;

 1. 3. Dariaus ir Girėno g. 34, Pajūris, Šilalės r., daugiabučio namo savininkams, kurie sudarę jungtinės veiklos sutartį – 1950,00 Eur (vieną tūkstantį devynis šimtus penkiasdešimt eurų), namo laiptinės durų ir laiptinės langų keitimo darbų išlaidų daliai padengti;

 1. 4. Raudžio g. 7, Palentinio k., Palentinio sen., Šilalės r., daugiabučio namo savininkams, kurie sudarę jungtinės veiklos sutartį – 2000,00 Eur (du tūkstančius eurų), namo laiptinės remonto darbų išlaidų daliai padengti.

2. P a v e d u:

 2. 1. Šilalės rajono savivaldybės administracijos (toliau – Administracijos) Turto valdymo ir ekonomikos skyriui parengti Finansavimo sutartis su Programos vykdytojais dėl šio įsakymo 1 punkte nurodytų programos lėšų priemonių įgyvendinimo;

2. 2. Savivaldybės administracijos Buhalterinės apskaitos skyriui pervesti lėšas šio įsakymo 1 punkte nurodytiems vykdytojams pagal sudarytas Finansavimo sutartis;

2. 3. paskelbti šį įsakymą savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

# Administracijos direktorius Valdemaras Jasevičius